**Ministru kabineta ”Grozījums Ministru kabineta 2010. gada 17. augusta noteikumos Nr.775 ”Noteikumi par karavīru un zemessargu** **augstāko virsnieku militārajām dienesta pakāpēm atbilstošajiem amatiem” noteikumu projekta” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Kopsavilkums nav aizpildāms saskaņā ar Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabienta noteikumu projekts ”Grozījums Ministru kabineta 2010. gada 17. augusta noteikumos Nr.775 ”Noteikumi par karavīru un zemessargu augstāko virsnieku militārajām dienesta pakāpēm atbilstošajiem amatiem” (turpmāk – MK noteikumu projekts) izstrādāts pēc Aizsardzības ministrijas iniciatīvas.Ņemot vērā Saeimas 2020. gadā apstiprinātajā Valsts Aizsardzības koncepcijā minēto, un lai nodrošinātu pilnvērtīgu atturēšanu un valsts gatavību ārējai agresijai, būtiski ir stiprināt un attīstīt divpusējo un daudzpusējo militāro sadarbību, tai skaitā veicināt ciešāku koordināciju ar Ziemeļatlantijas līguma organizācijas (turpmāk – NATO) štābiem un nacionālo iesaisti NATO plānu un dokumentu izstrādes procesā. Šīs sadarbības un koordinācijas mērķis ir veicināt informācijas apmaiņu, aizsardzības partnerību, kopīgu dalību starptautiskajās operācijās un NATO gatavības spēkos kā arī nacionālo interešu atspoguļošanu NATO plānos. Tādejādi, lai uzlabotu koordināciju un militāro lēmumu pieņemšanas procesu starp Latvijas un stratēģiskā līmeņa štābiem un NATO atbildības rajonu komandieriem atturēšanas (deterrance) aktivitāšu laikā, papildus atbildību tiek paredzēts uzticēt Latvijas pārstāvniecībai NATO Sabiedroto operāciju pavēlniecībā (turpmāk - ACO) un Nacionālājam militārajam pārstāvim tajā. Viens no atzītajiem faktoriem militārā vidē, jo īpaši starptautiskajā, ir militārā pārstāvja militārā dienesta pakāpe, kura palielina tā iespējamo piekļuvi augstākā NATO militārā līmeņa vadītājiem un sarunu vienlīdzīgā līmenī un nepieciešamības gadījumā ātru nacionālo militāro lēmuma pieņemšanu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pēdējo divu/trīs gadu laikā NATO vadība ir uzdevusi *NATO ACO* štābam, koordinējot ar dalībvalstīm, izstrādāt vai pārstrādāt vairākus ļoti svarīgus (tai skaitā Latvijai) NATO konceptuālus dokumentus, stratēģiskos plānus un koncepcijas, tādus kā NATO militārā stratēģija, Apvienoto spēku augstākā virspavēlnieka Eiropā (SACEUR) stratēģiskās vadlīnijas, NATO Komandvadības*, NATO Reaģēšanas spēku (NRF)* un NATO gatavības iniciatīvas koncepcijas. Kā arī ir uzdevusi konceptuāli pārstrādāt *Graduated response* un *Standing defence* plānus, kā arī izstrādāt *SACEUR* *Strategic Area wide* plānu. Papildus tam NATO ACO uzsāka koordinēt un vadīt NATO kolektīvo mācību procesu, kur kritiska loma apmācību procesā ir arī tās štābam un Nacionālo militāro pārstāvju (NMR) dalībai tajā.Pieaugot uzdevumu apjomam un atbildībai, kas tiek deleģēta *SACEUR un NATO ACO* štābam, tiek sagaidīta lielāka iesaistīto valstu Nacionālo militāro pārstāvju dalība ekspertīzes sniegšanā sākotnējā plānošanas procesā, jo īpaši sniedzot valsts nacionālo militāro viedokli un izvērtējumu par NATO ACO štāba izstrādātajiem plāniem, koncepcijām to izstrādes procesā. Ņemot vērā, ka palielinās Nacionālā militārā pārstāvja NATO ACO (šobrīd tas ir pulkveža amats) loma un atbildība NATO stratēģiskā līmeņa militāro lēmumu koordinācijas procesā miera un krīzes laikā ir nepieciešamība noteikt minētajam amatam amata pakāpi – brigādes ģenerālis.Ministru kabineta 2010. gada 17. augusta noteikumu Nr.775 ”Noteikumi par karavīru un zemessrgu augstāko virsnieku militārajām dienesta pakāpēm atbilstošajiem amatiem” 2.6.apakšpunktā minētais amata nosaukums nevar būt attiecināms uz Nacionālā militārā pārstāvja NATO ACO amatu, jo tas funkcionāli atrodas Latvijas pārstāvniecībā nevis NATO štābā. Tāpat uz šo amatu nevar būt attiecināms minēto noteikumu 3.2.apakšpunktā minētais amats, jo tas ietver visu NATO un arī Eiropas Savienību, un viņam ir pakļauts Nacionālais militārais pārstāvis NATO ACO.Līdz ar to MK noteikumu projekts paredz Nacionālā militārā pārstāvja NATO ACO amatam noteikt amata pakāpi – brigādes ģenerālis. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Nacionālie bruņotie spēki. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nacionālo bruņoto spēku personāls. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Aizsardzības ministrija un Nacionālie bruņotie spēki veiks šīs funkcijas esošo pārvaldes uzdevumu ietvaros. |
| 3. | Cita informācija | Noteikumu projekta izpilde tiks īstenota Aizsardzības ministrijai piešķirto budžeta līdzekļu ietvaros no budžeta programmas 22.00.00 “Nacionālie bruņotie spēki”. |

Ministru prezidenta biedrs,

aizsardzības ministrs A.Pabriks

Armaloviča-Rauza, 67071911

jolanta.armalovica@mil.lv

D.Pinne, 67335027

dana.pinne@mod.gov.lv